als_Latn dik_Latn sag_Latn
Asport – Po afrohet sfida e shumëpritur Zvicër-Shqipëri. Sfida e dytë kualifikuese për botërorin “Brazil 2014” do të luhet të martën mbrëma në stadiumin e Lucernit me fillim nga ora 20.30.
Ajo që bie në sy është interesimi i jashtëzakonshëm për ta parë nga afër këtë sfidë. Lufta për një biletë, pothuajse ka mbaruar meqë sipas disa organizatorëve biletat tashmë janë shitur në kohë rekorde.
Grupimi më i madh i Kombëtares Shqiptare, Tifozat Kuq e Zi nuk do të mungojnë as kësaj radhe në stadiumin e Lucernit. Numri i madh i shqiptarëve që pritet ta ndjekin këtë ndeshje nga shkallët e stadiumit do të jetë aq i madh sa vështirë se do duket ndeshje në transfertë për Shqipërinë!
Artim Elmazi njëri nga përfaqësuesit e Tifozave Kuq e Zi ka thënë për asport.info se përgaditjet janë në përfundim e sipër pavarësisht shumë problemve që ata kanë hasur ne drejtues të federatës dhe me policinë helvete.
“Përveç tifozëve që vijnë nga Europa, një pjesë e konsiderueshme pritet të vijnë edhe nga trevat shqipfolëse” ka thënë Elmazi. Ai më tej shtoi se gjatë negociatave që kanë pasur me Federatën Zvicerane të Futbollit dhe me policinë e qytetit janë informuar se këta të fundit presin dyndje shqiptarësh më 11 shtator.
“ Gjatë takimit me policinë e qytetit dhe me federaten zvicerane, na kanë thënë se kjo ndeshje është më rrezikshmëri të lartë pasi ata presin që ditën e ndeshjes të jenë rreth 10.000 shqiptarë në “Swissporarena””.
Ai ka njoftuar se nga i gjithë kapaciteti i stadiumit 17.000 ulëse, 500 prej tyre nuk kanë qenë në shitje, federata zvicerane na tha se presin rreth 10.000 shqiptare në stadium
“Ne, si Tifozat Kuq e Zi kemi pasur në dispozicion 1200 bileta, bileta këto që janë shtitur në kohë rekorde, edhepse kërkesa ka qenë shumëfish më e madhe”.
Elmazi nuk lë pa përmendur edhe një fakt që flet për injorimin e federatës zviceranë karshi tifozëve shqiptarë. “ Sa i përket organizimit të ndeshjes Federata zvicerane nuk na ndihmoi fare, madje as nuk na pajisi me ID për hyrje në stadium dhe as nuk na dha kurrfarë privilegji siç japin zakonisht federatat për përfaqësuesit e tifozerve, dhe pavarësisht kësaj në rast të ndonjë incidenti ata do na quajnë përgjegjës”.
Përveç përkrahjes së Kombëtares në ndeshje me Zvicrën, Elmazi ka thënë në fund se ata si grup kanë organizuar edhe shënimin e 8 vjetorit të themelimit të Tifozave Kuq e Zi.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn